جوآن کولینز
مېرمن جوآن هنریتا کولینز زوکړه: د ۱۹۳۳ زکال د می ۲۳ مه انګلیسي هنرمنده، لیکواله او کالم لیکونکې ده. کولینز ګڼ شمېر جایزې لکه د ګولډن ګلوب جایزه ، د خلکو د انتخاب جایزه او دوه سوپ اوپرا ډایجېسټ جایزې ګټلې؛ سربېره پر دې د پرایم ټایم ایمي جایزې لپاره نومانده شوې. په ۱۹۸۳ زکال کې د هالیوډ د مشاهیرو په پیاده روي کې ورته یو ستوری ورکړل شو. نوموړې د خپلو بشردوستانه په ځانګړې توګه د ماشومانو په برخه کې د فعالیتونو له امله پېژندل کېږي چې ګڼ شمېر ویاوړنه یې د هغو له امله ترلاسه کړي دي. په ۲۰۱۵ زکال کې ملکې دویمې الیزابت هغې ته د خپلو مرستندویه چارو له امله د مېرمنې لقب ورکړ. کولینز د لندن په پاډینګټون کې وزیږېده او د نوې ځوانۍ پر مهال یې د ډراماتیکو هنرونو په سلطنتي اکاډمۍ کې د لوبغاړې په توګه زده کړې وکړې. نوموړې په ۱۷ کلنۍ کې له رنک بنسټ سره هوکړه لاسلیک کړه چې له مخې یې نوموړې په وروستي قضاوت نومي فلم ۱۹۵۲ زکال کې له بشپړ رول لرلو وړاندې؛ د آغلې ګوېډا بیا سیالي کوي ؛ ۱۹۵۱ زکال او ښځینه ملایکې ؛ ۱۹۵۲ زکال په نومونو باندې بریتانوي فلمونو کې ډېره لږ ونډه لرله. کولینز په ۱۹۵۵ زکال کې د شلمې پېړۍ د فاکس په نامه فلم جوړونکي شرکت سره قرارداد وکړ او په همدغه کال کې یې د اېولین نسبیت په توګه په سرې قالینې باندې د نجلۍ په نوم فلم، د الیزابت رالي په توګه د باکرې ملکې په نوم فلم او همدارنګه یې د شهزادګۍ نیلیفر په توګه د فرعونانو د ځمکې په نامه فلم کې رول ولوباوه چې وروستني فلم یې فرقه یي پیروان ځانته را جلب کړل. کولینز د ۱۹۵۰ مې لسیزې په وروستیو کې خپل سینمايي رول ته دوام ورکړ او د مخالف جنس ؛ ۱۹۵۶ زکال، سمندریزې ښځې ؛ ۱۹۵۷ زکال او سرګردان بس ؛ ۱۹۵۷ زکال په نامه فلمونو کې یې کار وکړ. نوموړې د ایستر او پاچا ؛۱۹۶۰ زکال په نامه حماسي فلم کې له کار کولو وروسته په خپله غوښتنه له فاکس کمپنۍ سره خپل قرارداد ختم کړ. کولینز په ۱۹۶۰مه لسیزه کې یوازې په څو سینمايي رولونو په ځانګړې توګه؛ هانګ کانګ ته د سړک ؛ ۱۹۶۲ زکال، د خبردارۍ ډز ؛ ۱۹۶۷ زکال او راپرځېدو ؛ ۱۹۶۸ زکال په نامه فلمونو کې راڅرګنده شوه. کولنیز بیاځلي د ۱۹۷۰ مې لسیزې پر مهال په بریتانیا کې سیمه ئیز رول لوبولو ته مخه کړه چې د انتقام ؛ ۱۹۷۱ زکال، د مینې هڅه ؛ ۱۹۷۱ زکال، د خاموشې خونې کیسې ؛ ۱۹۷۲ زکال، په شپه کې وېره ؛ ۱۹۷۲ زکال، تیاره ځایونه ؛ ۱۹۷۳ زکال، د جنون د شاهدې کیسې ؛ ۱۹۷۳ زکال، د مېږیانو سترواکي ؛ ۱۹۷۷ زکال چې له امله یې د ساترون جایزې ته هم نومانده شوه، میخ ، ۱۹۷۸ زکال، صفر تر شپېتو ؛ ۱۹۷۸ زکال، د کرکسانو لپاره لوبه ؛ ۱۹۷۹ زکال او حرامي ؛ ۱۹۷۹ زکال په نومونو فلمونو کې راڅرګنده شوه. نوموړې له ۱۹۸۱ زکال څخه تر ۱۹۸۹ زکال پورې د الکسېز کولبې په مستعار نوم د ډینسټي په نامه اوپرا سریال کې کار وکړ چې له امله یې په نړیوالې لوبغاړې واوښته. هغې د فلمونو د منتقدینو ستاینه هم له ځان سره لرله چې له امله یې نوموړې په ۱۹۸۲زکال کې په تلویزیون ډرام یا سریال کې د غوره ښځینې لوبغاړې د ګولډن ګلوب جایزه ترلاسه کړه او همدارنګه په ۱۹۸۴ زکال کې په ډرام سریال کې د مخکښې ښځینه لوبغاړې پرایم ټایم ایمي جایزې ته نومانده شوه. په ۱۹۹۰ مه او ۲۰۰۰ مه لسیزه کې نوموړې د فلمي رول لوبولو په برخه کې پرله پسې کار ونکړ. هغې په ډېرو لږو فلمونو کې کار وکړ چې تر ټولو پام وړ یې د الیزابت ټایلور، ډبي رینولډز او شرلی مک لېن په خوا کې په ۲۰۰۰ زکال او ۲۰۰۱ زکال فلمونو کې رول لوبول و. نوموړې په ۲۰۱۰ مه لسیزه کې بیاځلي تلویزیوني چارو ته مخه کړه او د خوشاله طلاق شوو ؛ ۲۰۱۱- ۲۰۱۳ زکال او سلطنتي کورنۍ ؛ ۲۰۱۴- ۲۰۱۸ زکال په نامه سریالونو کې اصلي او همدارنګه یې په بېنډورم ؛ ۲۰۱۴ ۲۰۱۷ زکال او امریکایي ویرونکې کیسي: آخر زمان : ؛ ۲۰۱۸ زکال کې تکراري رول درلود. په فلمونو کې د نوموړې لومړی اصلي رول په ۱۹۸۰مه لسیزه کې په نومي فلم ۲۰۱۷ زکال کې و او همدارنګه په نورو بېلابېلو مختلفو فلمونو کې راڅرګنده شوه چې د ګیري ؛ ۲۰۱۸ زکال فلم هم په کې شاملېږي. لومړی ژوند کولینز د ۱۹۳۳ زکال د می په ۲۳ مه د لندن په پاډینګټون کې وزېږېده او په مایدا وېل کې را لویه شوه؛ نوموړې د ګډا د ښوونکې ایلزا کولینز کورنی نوم یې بیسانټ و؛ زوکړه: ۱۹۰۶ زکال مړینه: ۱۹۶۲ زکال او د تکړه کارکوونکي جوزف ویلیام کولینز زوکړه: ۱۹۰۲- مړینه: ۱۹۸۸ زکال لور وه چې شرلي باسي، د راک موسیقي د بیټلز ډلې غړي او ټام جونز یې وروسته د پلار کارمندان وو. پلار یې د سویلي افریقا یهودي و او مور یې بریتانوي انګلیکان وه. هغې د جکي زوکړه: ۱۹۳۷ زکال مړینه: ۲۰۱۵ زکال په نوم یوه خور چې ناول لیکونکې وه او د بېل زوکړه: ۱۹۴۵ زکال په نوم یو ورور درلود چې د املاکو د برخې کارکوونکی و. نوموړې د فرانسېز هالنډ په نامه ښوونځي کې زده کړې وکړې چې په لندن کې د نجونو لپاره ځانګړی ورځنی ښوونځی و. هغه مهال چې کولینز ۹ کلنه وه د لومړي ځل لپاره یې د ګوډیو د کور په نامه د هنریک ایبسن په ډرامه کې ونډه واخیسته او د ۱۶ کلنۍ په عمر یې د ډراماتیکو هنرونو په برخه کې په سلطنتي اکاډمۍ کې د لوبغاړې په توګه زده کړه وکړه. د ۱۷ کلنۍ په عمر هغې د رنک بنسټ په نامه له بریتانوي فلم جوړونکي شرکت سره د کار هوکړه لاسلیک کړه. د لوبغاړۍ مسلک ۱۹۵۰ مه لسیزه له رنک بنسټ سره له هوکړې وروسته، کولینز په ډېری بریتانوي فلمونو کې راڅرګنده شوه. نوموړې د لومړي ځل لپاره په آغلې ګوېډا بیا سیالي کوي ؛ ۱۹۵۱ زکال نومي فلم کې د ډیانا ډورز په رول لوبولو سره راڅرګنده شوه. له دې وروسته کولینز په ښځینه ملایکې ؛ ۱۹۵۲ زکال نومي فلم کې د یوناني خدمتکارې په توګه ډېر کوچنی رول درلود. ورپسې یې د وروستي قضاوت ۱۹۵۲ زکال په نامه فلم کې د بدماشې اصلي رول ولوباوه. کولینز په زه په تا باندې باور لرم ؛ ۱۹۵۲ زکال نامه فلم کې د ځوانې سرغړونکې په توګه د خپل مهم تبلیغاتي رول په لرلو له امله شهرت ته ورسېده. په دغه فلم کې د هغې بریا د ستوري کېدو لامل وګرځېده چې د بریتانیا د بدې نجلې مطبوعاتي لقب یې ترلاسه کړ. له رنک سره د قرارداد پر مهال د نوموړې په نورو فلمونو کې له جوآن فونتین سره د دکامرون د شپو ؛ ۱۹۵۳ زکال فلم، د بالغو کسانو لپاره د انګلستان لومړنی ډارمه کوش بای ؛ ۱۹۵۳ زکال چی لیویس ګلبرت یې ډایرکټري پر غاړه لرله، د کراره کلي تاو کړه ؛ ۱۹۵۳ زکال په نامه هغه ډرامه چې په یوه ورځ له بند څخه د دریو ښځینه و د خوشي کېدو اړوند وه او همدارنګه د مربع ډوله رېنګ ؛ ۱۹۵۳ زکال په نامه د بوکس سیالۍ ته اړوند فلم په کې شاملېږي. نوموړې زموږ د جمعې د نجلۍ ؛ ۱۹۵۳ زکال په بیاباني جزیروي کمیډي کې د کینټ مور په مرسته لومړی ځایګی خپل کړ. دغه کیسه بیاځلي د لویس ګلبرت له خوا په ۱۹۵۴ زکال فلم کې د لاورنس هاروی او ګلوریا ګراهم په ګډون انځوریزه شوه. د فیلمونو د جوړونې پر مهال نوموړې په لندن کې په څو نندارو کې راڅرګنده شوه چې اووم حجاب ؛ ۱۹۵۲ زکال، جاسی ؛ ۱۹۵۲ زکال، کلودیا او ډېوېډ ۱۹۵۴ زکال، زموږ د غاښونو پوښ ؛ ۱۹۵۴ زکال او همدارنګه د لندن څخه د سیاحت اړوند ۱۹۵۳ زکال نمایشنامه په کې شاملېږي. په ۱۹۵۴ زکال کې امریکايي ډایرکټر هاوارډ هاکس په خپل لومړني نړیوال تولید یا د فرعونانو د ځمکې په نامه فلم کې د شاهزادګۍ نیلیفر د رول لوبولو لپاره وټاکله. د وارنر وروڼو تاریخي حماسه له خپرېدو وروسته ناکامه وه، د مارتین سکورسیزي او فرانسوي منتقدینو له خوا د هغو د مولف نظریه چې د متعددو عناصرو له فزیکي تولید یې ملاتړ کاوه وستایل شوه. ډنی پیري دغه فلم د مذهبي فلمونو ؛ ۱۹۸۱ زکال په نامه خپل کتاب کې د کلاسیکې مذهبي کیسې په توګه یاد کړ. په دغه فلم کې د کولینز غوره لوبېدو د ۲۰مې پېړۍ د فاکس شرکت مشر داریل زانوک تر دې کچې تر خپل اغېز لاندې راوست چې له دغې ځوانې لوبغاړې سره یې د هالیوډ په سټوډیو ګانو کې د کار کولو اووه کلن قرارداد لاسلیک کړ. سرچينې